Diari Oficial de la Generalitat Valenciana


Sumari del DOGV 3904, del 26-12-2000 (2000/10379)

Informació pública de l'alternativa tècnica de programa d'actuació integrada del sector R-1 delimitat en el Pla General d'Ordenació Urbana de Bétera.
-----------------------------------------------------------------------------------------------------------------------------------------------------

### Dades del document

Número de DOGV
:   3904

Data del DOGV
:   26-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10020


Organisme emissor
:   Arquitectura i Iniciatives per a la Ciutat, SA

Tipus de document
:   Anunci

Informació pública de l'alternativa tècnica de programa d'actuació integrada del sector R-1 delimitat en el Pla General d'Ordenació Urbana de Bétera. [2000/Q10225]
  
Arquitectura i Iniciatives per a la Ciutat, SA, en virtut de les facultats que li confereix l'article 48.1.c de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmet a informació pública l'alternativa tècnica de programa d'actuació integrada, acompanyada de pla parcial i avantprojecte d'urbanització, que corresponen a la unitat d'execució que es delimita al pla parcial integrant d'aquesta alternativa tècnica i que bàsicament es correspon amb el denominat sector R-1 delimitat al Pla General d'Ordenació Urbana de Bétera, amb una superfície total de 68.568,50 metres quadrats, al qual s'adscriuen 14.475,00 metres quadrats de terrenys que pertanyen a la xarxa primària de dotacions públiques (ampliació del parc de Junqueral, clau QL-02.2), i obté, per tant, una superfície total aproximada de 83.043,59 metres quadrats.
  
L'alternativa tècnica del programa, juntament amb el pla parcial i l'avantprojecte d'urbanització, es troben protocol·litzats a la notaria de la senyora Eva Giménez Moreno, que té el domicili a Bétera, a la plaça del Sol, 4; igualment, una còpia d'aquesta alternativa s'ha dipositada a l'Ajuntament de Bétera, identificada com a programa d'actuació integrada SR-1 Bétera-alternativa tècnica.
  
Es fa constar, en aplicació de l'article 46.3 de la Llei Reguladora de l'Activitat Urbanística, que durant el termini de 20 dies, comptadors des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer, en horari d'atenció al públic, a la notaria de la senyora Eva Giménez Moreno per a obtenir informació, mitjançant els procediments legals, sobre els documents protocol·litzats.
  
De la mateixa manera, es fa constar que es podran consultar a l'Ajuntament de Bétera, en horari d'atenció al públic, les actuacions derivades de la documentació que hi ha dipositada i presentar davant d'aquest, per a incorporar-les-hi, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Aquest anunci es publica a l'efecte que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells que tenen el domicili fiscal desconegut, per als titulars que no es troben a la base de dades de la relació emesa pels organismes oficials i per a aquells que intentada la notificació aquesta no ha sigut possible.
  
Cosa que se'ls comunica mitjançant aquest avís a l'efecte oportú.